stanford-oval/wikipedia huggingface dataset:
Pantera
Historia > Panteran jälkeen (2004-)

Helmikuussa 2004  julkaistiin Damageplan-yhtyeen debyyttialbumi New Found Power, jolla esiintyi vierailijoita, kuten Slipknotin Corey Taylor. Albumin sanoituksissa käsiteltiin muun muassa Panteran hajoamista ja Damageplanin perustamista.
Heinäkuussa 2004 Panteran albumi Vulgar Display of Power rikkoi tuplaplatinarajan ja kuukausi tämän jälkeen The Great Southern Trendkill rikkoi platinarajan.
8. joulukuuta 2004 henkisesti häiriintynyt Pantera-fani Nathan Gale ampui Dimebag Darrellin lavalle kesken Damageplan-yhtyeen konsertin. Verilöylyssä kuoli neljä ja loukkaantui kaksi ihmistä, ennen kuin paikalle ehtinyt poliisi ampui Galen. Gale ehti ampua ainakin 17 laukausta, joista tiettävästi neljä osui Dimebagiin. Dimebag Darrell kuoli vammoihinsa välittömästi. Dimebagille pidettiin näyttävät hautajaiset 14. joulukuuta 2004 Arlingtonissa, Texasissa. Dimebag haudattiin toivomuksensa mukaan Kiss Kasket -arkussa. Phil Anselmolta evättiin osallistuminen hautajaisiin, sillä hän oli aiemmin vuonna 2004 puhunut pahaa Dimebagista julkisuudessa. Kuitenkin Anselmo kertoi Dimebagin kuoltua, että olisi halunnut sopia erimielisyydet ja jatkaa Panteran toimintaa.
Dimebag Darrellin kuoltua Vinnie Paul kielsi kaikki mahdollisuudet Panteran paluuseen eikä myöskään halunnut olla tekemisessä Anselmon kanssa. Vinnie joutui vuosien varrella vastaamaan usein kysymyksiin mahdollisesta Panteran uudelleen kasaamisesta. Dimebagin tilalle on usein ehdotettu Zakk Wyldeä, joka oli Dimebagin hyvä ystävä. Paul vastasi aina, ettei paluuta voi tehdä ilman Dimebagia. Veljensä murhasta järkyttyneenä Vinnie piti kahden vuoden tauon, kunnes liittyi vuonna 2006 Hellyeah -yhtyeeseen, jossa soitti kuolemaansa asti.
Vuonna 2013 Rex Brown julkaisi omaelämäkertansa nimeltä Official Truth: 101 Proof (suomeksi Pantera : 101-prosenttinen totuus) , joka kertoo hänen urastaan ​​Panterassa. Phil Anselmo kirjoitti samoihin aikoihin elämäkertaansa, mutta perui sen elämäkerturinsa Corey Mitchellin kuoltua lokakuussa 2014.
Yhtyeen perustajajäsen Vinnie Paul kuoli 22. kesäkuuta 2018. Paul kuoli kotonaan nukkuessaan sydänlihasrappeumaan ja sepelvaltimotautiin.
13. heinäkuuta 2022 ilmoitettiin Panteran tekevän paluun. Phil Anselmo ja Rex Brown tulevat soittamaan ensimmäiset Pantera-keikat yli kahteen vuosikymmeneen. Kitaristina keikoilla tulee toimimaan jo aiemmin huhuttu Zakk Wylde ja rumpalina Anthraxin Charlie Benante. Ensimmäinen paluukonsertti järjestettiin Meksikossa 2. joulukuuta.
Jäsenet

Phil Anselmo – laulu (1987–2003, 2022–)
Rex Brown – basso (1982–2003, 2022–)
Jäsenet > Kiertuejäsenet

Zakk Wylde – kitara (2022–)
Charlie Benante – rummut (2022–)
Jäsenet > Entiset

Dimebag Darrell – kitara (1981–2003; kuoli 2004)
Vinnie Paul – rummut (1981–2003; kuoli 2018)
Donnie Hart – laulu (1981–1982)
Tommy Bradford – basso (1981–1982)
Terry Glaze – laulu (1982–1985)
David Peacock – laulu (1985–1986)
Matt L'Amour – laulu (1986–1987)
Diskografia

| --- | --- |
 Studioalbumit Metal Magic (1983,  Metal Magic Records)  Projects in the Jungle (1984,  Metal Magic Records)  I Am the Night (1985,  Metal Magic Records)  Power Metal (1988,  Metal Magic Records)  Cowboys from Hell (1990,  Atlantic Records)  Vulgar Display of Power (1992,  ATCO Records)  Far Beyond Driven (1994,  East West Records)  The Great Southern Trendkill (1996,  East West Records)  Reinventing the Steel (2000,  East West Records) Singlet Mouth for War (1992)  A New Level (1992)  Walk (1992)  Fucking Hostile (1992)  Planet Caravan (1994)  I'm Broken (1994)  5 Minutes Alone (1994)  Becoming (1994)  Drag the Waters (1996)  Revolution Is My Name (2000)  Piss (2012) :  Livealbumit Official Live: 101 Proof (1997,  East West Records) Kokoelmat The Best of Pantera - Reinventing Hell (2003,  Elektra Records, Rhino Entertainment) Videot Cowboys From Hell: The Videos (1991,  VHS)  Vulgar Video (1993,  VHS)  3 Watch it Go (1997,  VHS)  3 Vulgar Videos from Hell (1999,  VHS; 2006, DVD) Musiikkivideot Cowboys from Hell (1990)  Psycho Holiday (1990)  Cemetery Gates (1990)  Mouth for War (1992)  This Love (1992)  Walk (1993)  5 Minutes Alone (1994)  Planet Caravan (1994)  I'm Broken (1995)  Drag the Waters (1996)  Revolution Is My Name (2000)  Piss (2012)
Aiheesta muualla

Wikimedia Commonsissa on kuvia tai muita tiedostoja aiheesta .
Panteran viralliset kotisivut (englanniksi)
Pantera Last.fm:ssä (englanniksi)
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)
Ellampi

| Ellampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°45′43″N, 26°34′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.004
Mittaustietoja
Pinnankorkeus:  95,3 m  
Pituus:  690 m  
Leveys:  450 m  
Rantaviiva:  2,375 km  
Pinta-ala:  13,631 ha  
Saaria:  3 
 fiEllampi 
Ellampi  on Etelä-Savossa Hirvensalmella  Kompan lähellä sijaitseva lampi.
Maantietoa

Lampi on 690 metriä pitkä, 450 metriä leveä, ja sen pinta-ala on 13,6 hehtaaria. Lammella on kartan mukaan kolme saarta.  Sen rantaviivan pituus on 2,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,3 metriä mpy.
Eero Pekkola

Eero Olavi Pekkola (s. 15. toukokuuta 1953) on suomalainen insinööri ja yritysjohtaja, joka on saanut teollisuusneuvoksen arvonimen.
Pekkola valmistui insinööriksi Lappeenrannan teknillisestä opistosta 1978. Hän oli Oy Sahamat Ab:n myynti-insinööri Helsingissä 1978–1980, Pohjola-yhtiöiden alueinsinööri 1980–1983, Perusyhtymän konepajan markkinointipäällikkö ja osastopäällikkö Hämeenlinnassa 1983–1987, Rauten markkinointijohtaja Lahdessa 1987–1992, Raute Wood Processing Machinery Oy:n markkinointijohtaja 1992–1993 ja Oilonin, vuosina 2000–2012 Oilon International Oy, varatoimitusjohtaja 1993–1997 ja toimitusjohtaja 1997–2017. Pekkolalla on myös ollut oman alansa ja muita asiantuntija- luottamustehtäviä. Teollisuusneuvoksen arvonimen hän sai 2012.
Resident Evil (vuoden 1996 videopeli)

| Resident Evil |
| --- | --- |

Kehittäjä:  Capcom
Julkaisija:  Capcom EU Virgin Interactive
Ohjaaja:  Shinji Mikami
Tuottaja:  Masayuki Akahori
Käsikirjoittaja:  Kenichi Iwao Yasuyuki Saga Takahiro Arimitsu
Taiteilija:  Isao Ohishi
Säveltäjä:  Makoto Tomozawa Akari Kaida Masami Ueda
Pelisarja:  Resident Evil
Julkaistu:   22. maaliskuuta 1996 Microsoft Windows JP 6. joulukuuta 1996 EU 17. syyskuuta 1997 NA 30. syyskuuta 1997 Sega Saturn JP 25. heinäkuuta 1997 NA 31. elokuuta 1997 EU 1. lokakuuta 1997 Nintendo DS JP 19. tammikuuta 2006 NA 7. helmikuuta 2006 EU 30. maaliskuuta 2006 PlayStation Network JP 22. marraskuuta 2006 NA 28. toukokuuta 2009 EU 23. maaliskuuta 2011 
Lajityyppi:  selviytymiskauhupeli
Pelimuoto:  yksinpeli
Ikäluokitus:  BBFC: 15   CERO: Z   ESRB: M  Virheellinen ESRB-arvo   PEGI: 15Virheellinen PEGI-arvo
Alusta:  PlayStation, Microsoft Windows, Sega Saturn, Nintendo DS
Jakelumuoto:  CD, optinen levy, PlayStation Network
Lisää peliartikkeleitaVideopelien teemasivulla
Infobox OK    : 
Resident Evil (Japanissa Biohazard jap. バイオハザード) on Capcomin kehittämä ja julkaisema selviytymiskauhupeli, joka on julkaistu vuonna 1996 PlayStationille. Peli on Resident Evil -sarjan ensimmäinen.
Tarina > Hahmot

Pelin pelattavia hahmoja ovat Alpha-tiimin jäsenet Chris Redfield ja Jill Valentine. Sivuhenkilöitä ovat aseasiantuntija Barry Burton, lääkintäasiantuntija Rebecca Chambers ja STARS-ryhmän komentaja Albert Wesker. Tarinan aikana pelihahmo tapaa myös muita STARS-ryhmän jäseniä, eläviä ja kuolleita.
Tarina > Juoni

Yhdysvaltain keskilännessä sijaitsevan teollisuuskaupunki Raccoon Cityn läheisessä Arklayn vuoristossa on tapahtunut outoja murhia, joiden yhteydessä on löydetty viitteitä kannibalismista. Raccoon Cityn poliisi päätyy kansalaisten kovan painostuksen takia lähettämään paikalle erikoisyksikkönsä Special Tactics and Rescue Servicen eli STARS-ryhmän.
Yhteys ensimmäisenä paikalle lähetettyyn Bravo-tiimin menetetään, joten Alpha-tiimi lähetetään Bravon perään. Paikalle saavuttuaan Alpha löytää moottorivian takia metsikköön pudonneen Bravon helikopterin ja sen kuolleen lentäjän. Tutkiessaan aluetta ja etsiessään vihjeitä Alpha joutuu raivokkaiden koirien hyökkäyksen kohteeksi, ja yksi tiimin jäsenistä saa surmansa. Helikopterilentäjä Brad Vickers joutuu paniikkiin ja pakenee yksinään Alphan helikopterilla. Alphan jäsenet pakenevat koiria läheiseen kartanoon uskoen sen olevan hylätty.
Koirien vaeltaessa ulkona Alphan selviytyneet jäsenet Albert Wesker, Chris Redfield, Barry Burton ja Jill Valentine ovat loukussa kartanossa. He kuulevat laukauksen ja pelihahmo lähtee tutkimaan asiaa. Yksi ensimmäisistä löydöistä on Bravon Kenneth J. Sullivan, joka on joutunut zombin raatelemaksi. Pelihahmo löytää kartanosta arvoituksia ja ansoja sekä biolääketieteen monialayritys Umbrella Corporationin järjestämistä tutkimuksista seuranneita kauheuksia: kartanossa vaeltaa T-viruksen kehittämisen yhteydessä syntyneitä olentoja.
Kun pelihahmo paljastaa suuren, maanalaisen laboratorion, Wesker paljastaa olevansa Umbrellalle työskentelevä kaksoisagentti. Weskerin vapauttama hirviö, Tyrant T-002 käy hänen kimppuunsa. Pelihahmo kukistaa Tyrant T-002:n ja pakenee kartanosta pelastamiensa henkilöiden kanssa Vickersin helikopterikyydillä.
Kehitys

Peli on saanut vaikutteita Sweet Home (1989) -roolipelistä, jossa oli mukana selviytymispelin elementtejä.
Kehitys > Julkaisut

Pelistä julkaistiin uudelleen vuonna 1997 varustettuna Director's Cut -lisänimellä, ja siinä uudistuksina oli pelata peliä kolmella eri vaikeusasteella. Director's Cut sisältää myös pelattavan Resident Evil 2 -demon. Seuraavana vuonna peli julkaistiin jälleen uudelleen, Director’s Cut Dual Shock Ver. -nimellä, joissa näkyvimpinä uudistuksina oli uudistetut musiikit sekä nimenmukaisesti mahdollisuus PlayStationin DualShock -ohjaimella pelaamiseen. Vuonna 2006 peli julkaistiin Resident Evil: Deadly Silence -nimisenä Nintendo DS:lle uusin grafiikoin ja ääninäyttelyin varustettuna. Pelistä on kehitetty uusi versio (remake), joka julkaistiin Nintendo GameCubelle vuonna 2002 ja Wiille 2008. Grafiikan lisäksi uusitussa versiossa on paranneltu pelin kauhuelementtiä ja tarinaa.
Aiheesta muualla

Resident Evil MobyGamesissa (englanniksi)
Pelin viralliset sivut (Arkistoitu – Internet Archive) (englanniksi)
Resident Evil Wiki (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Köln

| Köln |
| --- | --- |

 lippu:  vaakuna
 Köln
 Koordinaatit: 50°56′26″N, 06°57′36″E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  kaupunkipiiri
Perustettu:  50 jaa.
Hallinto:  
 – Kaupunginjohtaja:  Henriette Reker
Pinta-ala:  
 – Kokonaispinta-ala:  405,01 km²
Korkeus:  38–118 m
Väkiluku (31.12.2022):  1 084 831
 – Väestötiheys:  2 679 as./km²
Aikavyöhyke:  UTC+1
 – Kesäaika:  UTC+2
Postinumero:  50441–51149
Suuntanumero(t):  0221, 02203 (Köln-Porz)
 
 www.stadt-koeln.de 
Infobox OKVirheellinen NIMI-arvo: 
Kölnin keskusta.
Köln (lat. Colonia Claudia Ara Agrippinensium) on Saksan neljänneksi suurin kaupunki. Vuoden 2022 lopussa siellä oli noin 1,1 miljoonaa asukasta. Köln sijaitsee maan länsiosassa, Nordrhein-Westfalenin osavaltiossa Reinjoen rannalla. Kaupunkia pidetään Reinin alueen taloudellisena, kulttuurisena ja historiallisena pääkaupunkina.
Köln on vanhin Saksan suurkaupungeista: se perustettiin roomalaiskaudella 38 eaa., ja Köln sai roomalaisen kaupungin aseman 50 jaa.  Kaupunki nimettiin keisarinna Agrippinan mukaan (Colonia Claudia Ara Agrippinensium).
Kölnin tuomiokirkko on kaupungin kuuluisin maamerkki ja nähtävyys. Goottilaistyylisen katedraalin rakentaminen aloitettiin 1200-luvulla, ja se valmistui vasta 600 vuotta myöhemmin 1800-luvulla. Valmistuessaan vuonna 1880 tuomiokirkko oli maailman korkein rakennus. Kirkon kaksoistornit ovat 157 metriä korkeita.
Kölnin yliopisto on Euroopan vanhimpia.
Köln muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista.
Historia > Rooman valtakunnan aika

Germaaniheimo ubit perustivat kaupungin noin 38 eaa., ja se tunnettiin nimellä Oppidum Ubiorum. Roomalaiset kutsuivat kaupunkia nimellä Colonia Claudia Ara Agrippinensium tai lyhyemmin Colonia Agrippina. Vuosina 260–271 jaa. Köln oli lyhytaikaisen Gallian keisarikunnan pääkaupunki. Keisari Konstantinus Suuri rakensi sillan Reinin yli Kölnin kohdalla. Kaupunki oli Rooman provinssia vuoteen 459 asti, jolloin frankit valtasivat Kölnin. Kölnistä tuli oma tuomiokunta 785 jaa.
Kölnin ensimmäinen tunnettu piispa, Maternus, valittiin virkaansa 313 jaa.[lähde? ]
Historia > Keskiaika

Köln oli Hansaliiton jäsen ja sai vapaakaupungin aseman vuonna 1475.[lähde? ]
Historia > 1900-luvulla

Köln menetti vapaakaupungin asemansa ranskalaisella kaudella. Kölnin alue oli liitettynä Napoleonin valtakuntaan. Vuonna 1815 Wienin kongressissa Kölnistä tuli osa Preussin kuningaskuntaa. Kun vuonna 1871 Saksa yhdistyi keisarikunnaksi, säilyi Köln hallinnollisesti osana Preussin kuningaskuntaa.
Saksan hävittyä ensimmäisen maailmansodan maa muuttui Weimarin tasavaltana tunnetuksi liittotasavallaksi, jossa kuningas- ja ruhtinaskunnat muuttuivat vapaavaltioiksi. Köln oli osa Preussin vapaavaltiota. Versailles'n rauhansopimuksen mukaisesti Kölniä miehitti brittien Reinin armeija vuoteen 1926 asti, mutta siviilihallinto kuului vuosina 1917–1933 keskustalaisen pormestarin Konrad Adenauerin johtamalle kaupunginhallinnolle. Weimarin tasavallan aikana Köln ja Reininmaa olivat katolilaisen Keskustapuolueen voimakasta tukialuetta. Suuri lama iski pahasti Saksaan ja heinäkuussa 1932 Kölnin asukkaista yli 230 000 eli kolmasosa joutui elämään työttömyys- tai toimeentulokorvausten varassa. Heinäkuun 20. päivänä 1932 Berliini toteutti Saksan suurimmassa osavaltiossa eli Preussin vapaavaltiossa putschin, jolla oli vaikutuksensa myös Kölniin. Preussin sosiaalidemokraattinen hallinto hajotettiin ja otettiin suoraan kansleri Franz von Papenin johtaman liittovaltion hallituksen alaisuuteen. Sosiaalidemokraattinen poliisipäällikkö Otto Bauknecht syrjäytettiin ja korvattiin konservatiivisella keskustakatolilaisella Walther Lingensillä, joka oli virassa vuoteen 1935 asti.
Köln oli vaikea alue kansallissosialisteille. Kölnin NSDAP perustettiin vuonna 1921. Marraskuussa 1929 NSDAP:n kannatus oli ollut vain 4,6 prosenttia. Kaupunginvaltuustossa puolue sai tuolloin neljä paikkaa 95:stä aiemman yhden edustajan sijaan. Kun Hitler nousi valtaan Saksassa 30. tammikuuta 1930, alkoivat kansallissosialistit terrorisoida muiden puolueiden edustajia. Maaliskuun 12. päivä 1933 pidetyissä vaaleissa NSDAP sai 31,1 % äänistä, kun valtakunnallisesti se sai äänistä 43,9 %. Päivä vaalien jälkeen kansallissosialistit valtasivat kaupungintalon. Pormestari Adenauer oli paennut kaupungista edeltävänä päivänä.
Historia > 1900-luvulla > Toinen maailmansota

Länsiliittoutuneet pommittivat toisen maailmansodan aikana ankarasti Kölniä, jonka rakennuskannasta tuhoutui 90 prosenttia. Vuoden 1939 loppuun mennessä Kölnin väkiluku oli kasvanut 767 222 asukkaaseen, mutta ensimmäisessä väestönlaskennassa sodan jälkeen 31.12.1945 oli väkiluku enää vain 453 566. Asukasmäärä ylitti sotaa edeltäneen tason vasta vuonna 1959.
Väestö

Vuoden 2022 lopussa Kölnin väkiluku oli 1 081 167. Samana vuonna kaupungin asukkaista alle 18-vuotiaita oli 16,2 %, 18–29-vuotiaita 16,1 %, 30–64-vuotiaita 49,9 %, 65–79-vuotiaita 11,9 % ja yli 79-vuotiaita 5,8 %. Keski-ikä oli 42,3 vuotta. Asukkaista 20,2 % oli muuta kuin saksalaista alkuperää. Heistä 22,2 % oli turkkilaisia. Kölnin väestötiheys on 2 679 asukasta neliökilometrillä.
Hallinto

Vuonna 1945 Köln alistettiin sotamarsalkka Bernard Montgomeryn johtamalle brittien miehityssektorille. Seuraavana vuonna Kölnistä tuli osa Nordrhein-Westfalenin osavaltiota, joka muodostettiin kahdesta preussilaisprovinssista: Westfalenista ja Reinin provinssin pohjoisosista. Virallisesti Preussin vapaavaltion liittoutuneet lakkauttivat vuonna 1947.
Kaupunginhallitusta johtaa kaupunginjohtaja ja kolme pormestaria. Köln oli ensimmäinen kaupunki Saksassa, joka verotti seksityötä.
Kulttuuri

Köln on tärkeä median keskus. Lukuisat radio- ja televisioasemat, kuten Westdeutscher Rundfunk (WDR), RTL ja VOX, toimivat kaupungista käsin.
Kölnissä on 30 museota ja useita gallerioita. Cologne Trade Fair on kansainvälinen näyttelykeskus, siellä pidetään myös Kansainväliset muotoilumessut ja joka toinen vuosi Photokina-tapahtuma, johon osallistuvat valokuvaus- ja kuvataide tuottajat. Köln on myös tunnettu Kölnin karnevaaleista.
Kaupungin isännöimistä Kölnin komediafestivaaleista on muodostunut suurimmat komediafestivaalit Keski-Euroopassa. Vuonna 2005, Köln isännöi 20. roomalaiskatolista Maailman nuorison päivää paavi Benedictus XVI:n johdolla. Se on yksi kaupungin suurimmista tapahtumista yli miljoonan osallistujalla.
Köln on hyvin tunnettu oluestaan, jota kutsutaan kölschiksi. Kölsch on myös nimi paikalliselle kielelle. Tästä on juontunut paikallinen vitsi, että Kölsch on ainoa kieli, jota voidaan juoda. Köln on tunnettu myös kölninvedestä.
Maamerkit

Kölnin merkittävimmät rakennukset ja nähtävyydet:
Kölnin tuomiokirkko
Kölnin romaaniset kirkot
Kölnin yliopisto
Kölnin eläintarha
Roomalais-saksalainen museo
Wallraf-Richartz-museo
Museo Ludwig
Rautenstrauch-Joest-museo
Itä-Aasian museo
Kölnin musiikkitalo, jossa toimivat sekä Gũrzenich Orchestera että WDR:n Kölnin sinfoniaorkesteri
EL-DE Haus toimi Gestapon päämajana, nykyisin Kolmannen valtakunnan museo
Colonius teleliikenteen torni, Kölnin korkein rakennus 266 m
Kölnturm, Kölnin toiseksi korkein rakennus 165,48 m
Liikenne > Tiet

Kölnin katu- ja tieverkosto rakennettiin pääosin 1920-luvulla pormestari Konrad Adenauerin johdolla. Saksan ensimmäinen pelkästään autoille tarkoitettu moottoritie rakennettiin vuoden 1929 jälkeen Kölnin ja Bonnin välille. Nykyisin tämä tie tunnetaan nimellä A555. Köln on ensimmäinen saksalainen kaupunki, joka on ympäröity kehäteillä. Vuonna 2005 avattiin suora kahdeksankaistainen moottoritieyhteys, Bundesautobahn 3.
Liikenne > Sillat

Kölnissä on kahdeksan Reinin ylittävää siltaa: Hohenzollernbrücke, Südbrücke, Zoobrücke, Severinsbrücke, Deutzer Brücke, Mülheimer Brücke, Rodenkirchner Brücke sekä Autobahnbrücke Köln-Leverkusen. Näistä kaksi on rautatiesiltoja. Tunnetuin näistä on kaarenmuotoinen Hohenzollernbrücke, jonka yli johdetaan kohti päärautatieasemaa kulkeva junaliikenne. Sekä Severinsbrückeä että Zoobrückeä on erilaisten tapahtumien yhteydessä koristeltu erilaisin valotaideteoksin.
Liikenne > Julkinen liikenne

Kölnin päärautatieasemalla liikennöivät Deutsche Bahnin Intercity- ja ICE-junat sekä Kölniä naapurikaupunkeihinsa sekä lentokentälle yhdistävät paikallisjunat. Päärautatieaseman kautta matkustaa päivittäin 250 000 matkustajaa.
Raitiovaunuverkosto, Stadtbahn Rhein-Sieg, on Kölnissä laaja ja aivan keskustassa kulkevat useat raitiovaunut maan alla.
Liikenne > Ilmaliikenne

Kölnin kansainvälinen lentokenttä on Kölnin-Bonnin lentoasema, jota myös kutsutaan Konrad-Adenauerin lentokentäksi. Useimmat mannertenväliset lennot tarjoaa läheinen Düsseldorfin lentokenttä.
Urheilu

2010-luvun lopulla paikallinen jalkapalloseura 1. FC Köln pelasi Bundesligassa. Seuran kotikenttä RheinEnergieStadion oli yksi vuoden 2006 jalkapallon maailmanmestaruuskilpailuissa käytössä olleista stadioneista.
Saksan DEL-jääkiekkoliigassa pelaava Kölner Haie pelaa Kölnarenalla kotipelinsä.
Koripallon Bundesliigassa pelaa Köln 99ers, joka on voittanut Saksan mestaruuden kertaalleen.
Kölnissä syntyneitä

Konrad Adenauer Kölnin pormestari ja Saksan liittokansleri
Leon Draisaitl, jääkiekkoilija
Uwe Krupp jääkiekkoilija ja jääkiekkovalmentaja
Robert Blum, poliitikko
Jacques Offenbach, säveltäjä
Kim Petras, poplaulaja
Aiheesta muualla

Kuvia tai muita tiedostoja aiheesta Köln Wikimedia Commonsissa
Kölnin kaupungin verkkosivut
Kölnin yliopisto
Matkaopas aiheesta Köln Wikimatkoissa
Nordrhein-Westfalenin kaupunkipiirit ja piirikunnat
| --- | --- |
Kaupungit:   Aachen  Bielefeld  Bochum  Bonn  Bottrop  Dortmund  Duisburg  Düsseldorf  Essen  Gelsenkirchen  Hagen  Hamm  Herne  Köln  Krefeld  Leverkusen  Mönchengladbach  Mülheim  Münster  Oberhausen  Remscheid  Solingen  Wuppertal 
Piirikunnat:   Aachenin kaupunkialue  Borken  Coesfeld  Düren  Ennepe-Ruhr-Kreis  Euskirchen  Gütersloh  Heinsberg  Hereford  Hochsauerland  Höxter  Kleve  Lippe  Märkischer Kreis  Mettmann  Minden-Lübbecke  Oberbergischer Kreis  Olpe  Paderborn  Recklinghausen  Rheinisch-Bergischer Kreis  Rhein-Erft-Kreis  Rhein-Kreis Neuss  Rhein-Sieg-Kreis  Siegen-Wittgenstein  Soest  Steinfurt  Unna  Viersen  Warendorf  Wesel 
Tuhoa Kölnissä vuonna 1945.
Kölnin tuomiokirkko
Kartta Kölnin pääteistä
Mario

| Mario |
| --- | --- |
 Mario kuvattuna pelissä Boom Street
Pelisarja:  Mario
Ensimmäinen peli:  Donkey Kong (1980), kronologisesti Super Mario World 2: Yoshi’s Island (1995)
Luoja:  Shigeru Miyamoto
Ääninäyttelijä  (englanti):  Videopelit: Ronald B. Ruben (1991–1997) Marc Graue (1994) Charles Martinet (1995–2023) Kevin Afgani (2023–) Televisiosarjat: Peter Cullen (1983–1985) Lou Albano (1989–1990) Walker Boone (1990–1991
Ääninäyttelijä (japani):  Videopelit: Charles Martinet Anime: Tōru Furuya
Live-näyttelijä:  The Super Mario Bros. Super Show!: Lou Albano Super Mario Bros. -elokuva: Bob Hoskins
Henkilötiedot
Tunnetut sukulaiset:  Luigi
Lisää peliartikkeleitavideopelien teemasivulla
Mario (マリオ, Mario, tunnetaan myös nimellä Super Mario) on Shigeru Miyamoton luoma pelihahmo ja Nintendon virallinen maskotti. Mario esiintyi ensimmäisen kerran vuonna 1981 Donkey Kong -pelissä. Vuonna 1985 Mario esiintyi Nintendon NES-konsolilla julkaistussa nimikkopelissään Super Mario Bros., jota on myyty yli 40 miljoonaa kappaletta, ollen yksi kaikkien aikojen myydyimmistä videopeleistä. Mario-hahmo on esiintynyt yli 200 pelissä. Mario on putkimies, mutta peleissä hän yleensä pelastaa prinsessa Peachia, jonka Bowser on kaapannut linnaansa.
Super Mario Bros. -pelin jälkeen Mario on esiintynyt yli sadassa pelissä, joiden tyylilajeihin lukeutuvat tasohyppelyiden lisäksi muun muassa ajopelit ja urheilupelit. Mario-sarjan uusin peli julkaistiin vuonna 2022, ja se on nimeltään Mario Strikers: Battle League Football.